Pasitèn ing ngriku punika walêd, lêbêtipun sadhêngkul, sabin-sabinipun sadaya kathah ulamipun sêpat lan kutuk. Sabên dintên dipun pêndhêti, wondene ulamipun botên têlas-têlas. Dados manawi para sadhèrèk boyongan botên susah tumbas ulam. Sarêng kula sampun kumisi sadayanipun, watawis jam 12 siyang, kula lan opsihtêrlanbo wangsul dhatêng Banjarmasin, jam 1 sawêg dumugi kanthi wilujêng.